भारतीय धर्म ग्रंथों में दिव्य ज्ञान समाया है : दिव्यानंद
भारतीय धर्म ग्रंथों में दिव्य ज्ञान समाया हुआ है, इसके ग्रहण करने से यह हमारे लिए आनंद का कारण बन जाता है। संसार की वस्तुएं सुख नहीं दे सकतीं, क्योंकि वे नश्वर हैं। आज जो सुख के साधन हैं, वही कल दु:ख का कारण भी बन सकते हैं। ब्रह्म तत्व की अनुभूति से ही हमारा कल्याण होगा।
ये विचार शंकराचार्य स्वामी दिव्यानंद तीर्थ ने सोमवार को अखंडधाम आश्रम में चल रहे 48वें अभा अखंड वेदांत संत सम्मेलन में व्यक्त किए। शंकराचार्य इंटरसिटी एक्सप्रेस से आए। देवकृष्ण सांखला, हरि अग्रवाल आदि ने स्टेशन पर ही अगवानी कर पादुका पूजन किया। महामंडलेश्वर डॉ. चेतन स्वरूप एवं डॉ. नारायणदत्त शास्त्री के सान्निध्य में श्रद्धालुओं ने भी पादुका पूजन किया। मंच का संचालन स्वामी नारायणानंद एवं मोहनलाल सोनी ने किया।
आज के कार्यक्रम- मंगलवार दोपहर 3 बजे से संत-विद्वानों के आशीर्वचन होंगे। स्वामी परमानंद की अध्यक्षता एवं स्वामी दिव्यानंद तीर्थ के सान्निध्य में वृंदावन के महामंडलेश्वर स्वामी प्रणवानंद सरस्वती, स्वामी भास्करानंद, स्वामी जगदीश्वरानंद, पानीपत के स्वामी दिव्यानंद सरस्वती आदि संत प्रवचन देंगे।
जगद् गुरु शंकराचार्य स्वामी दिव्यानंद तीर्थ ने संत सम्मेलन में आए श्रद्धालुओं को आशीर्वाद दिया।
hin_Deva hin_Deva hin_Deva awa_Deva hin_Deva